LidanRubinov/Halacha-QA huggingface dataset:
שאלה: בית שהסלון לרחוב וקיימת פריצות: ב"ה שליט"א אנו גרים במקום שהפריצות בלתי נסבל האישה אוהבת את הבית הבעל חרדי עוסק בעבודת קודש רוב היום הבעל מעונין למכור הבית כדי לקנות את עולמינו אשתו כגופו מה הרב מייעץ לעשות 0585352127
תשובה: אנו מאד מצטערים אבל איננו עוסקים בשאלות מהסוג הזה. אנו מאחלים לכם החלטות טובות והצלחה רבה מאד.
שאלה: פדיון הבן: ברצוני לדעת בני הבכור נולד ב20 11 14 יום חמישי בשעה 23:38 אחרי השקיעה מתי עלינו לעשות את הברית? ובמידה וזה ביום ראשון אז בשעות היום או הערב?. בכבוד רב
תשובה: מזל טוב, תזכו להכניסו לתורה חופה ומעשים טובים. הפדיון אי"ה ביום א  בשעות היום. חנוכה שמח יהודה הלוי עמיחי מכון התורה והארץ כפר דרום שבי דרום
שאלה: מילה: האם צריך להטיף דם ברית מבן אדם שעובר גיור אבל שכבר מהול על ידי מוהל כשי היה תינוק? על תשובתכם ב
תשובה: לך בעקרון שאלה זו צריך להפנות לדיינים בבית הדין בו הוא מתגייר. אני יכול לתת רק תשובה כללית ולא למקרה מסוים - מה שעשו לו כתינוק זה  פצע  אין זו ברית! זה כמו כל אדם שאינו יהודי והוא נימול כיון שאין זה לשם גירות. כאשר הוא מתגייר - צריך למולו או להטיף דם ברית כדי שיכנס בבריתו של אברהם אבינו. לכתחילה אסור למוהל לעשות זאת ואם בירך - אז ברכותיו היו ברכות לבטלה. ובהצלחה דוד לוי 098987548
שאלה: חטא המרגלים: הרב! יש לי שאלה דחופההה ואני לא יודעת מהי התשובה בדיוק, אשמח אם תענה לי עליה בבקשה: כיצד פרשת המרגלים הכתובה בתורה רלוונטית עבור החברה כיום? (במדבר פרקים: יג, יד)
תשובה: הרלוונטיות היא בכל מה שנוגע ליחס כלפי ארץ ישראל: עכשיו   החזרת שטחים תמורת. העמדה החרדית הקיצונית לא לעלות ולא ליישב את ארץ ישראל.
שאלה: שקר או לא: השאלה שלי מתחלקת לשניים : א) האם אני חייב לענות לפלאפון אם אני לא רוצה לענות למשהו? ב) ואם אני לא חייב לענות לפלאפון. וברגע שאני פוגש את המשהו הזה שלא עניתי לו והוא שואל למה אני יכל להמציא לו משהו במקום להגיד לו שלא היה בא לי לענות לו?
תשובה: חשוב לא לפגוע בזולת, לכן רק אם הוא לא יודע שאינך משיב לו, אתה יכול שלא להשיב. מאותה סיבה, שלא לפגוע בזולת מותר גם  לשנות מפני ה. צריך להיזהר שלא להפוך היתר זה לפתיחת שער השקרים לרווחה. ההיתר הוא רק בנסיבות בהם אתה לא מנסה להרוויח משהו לעצמך אלא רק למנוע פגיעה בזולת. עיין קישור
שאלה: כשרות דגים: הרב, אני שוהה בחול וקניתי דג חתוך ששהה בסמוך לדגים לא כשרים, ואף נגע בהם. בקשתי מחבר שישטוף את הדג קודם לבישול, אלא שהוא "נקה" אותו על ידי שפשוף יסודי בלימון, קודם לשטיפה במים. מה דין הדג, ומה דין הצלחת עליה שהה וסכין שחתכה אותו? אודה לך אם תוכל להבחין בין הדין מלכתחילה ובדיעבד, באם קיים הבדל. וחנוכה שמח, נדב
תשובה: מכיוון שכל המגע בין הדגים היה מגע "קר", ולבסוף גם נשטף   אין הדג הכשר נאסר גם לכתחילה. גם הניקוי בלימון, לא משנה את הדין.
שאלה: שמיטה: אנו נמצאים כרגע בחו"ל. רציתי לדעת אם חוקי השמיטה שחלים על יהודי בא"י חלים גם על יהודי שמתגורר בחו"ל. דבר שני: האם מותר להעביר צמח מעציץ קטן לגדול יותר כדי שלא ימות? (הכוונה למי שלא נמצא השנה בארץ).
תשובה: לך אין דיני שמיטה מחוץ לארץ ישראל. מי שבחוץ - הפסיד שבת הארץ דוד לוי
שאלה: התקנת מזוזות בבית חדש: כשעברנו דירה, לקחנו את המזוזות שהיו בדירה הקודמת לבדיקה. מתוך 4, רק שתיים נמצאו כשרות. לאחר מכן, החזרנו את השתיים הכשרות לבתי המזוזות ורכשנו עוד שתי מזוזות. כששאלתי את בעלי איזו ברכה בירך כשהתקין את המזוזה, התברר שלא ידע לשצריך לברך בכלל. המצב כעת: 2 מזוזות שכבר מקובעות (אך לא ברכו עליהן כשהותקנו) ושתי מזוזות שעדיין לא הותקנו בכלל. מה עלינו לעשות כעת עם המזוזות שכבר התקנו? האם להוציא ולהתקין מחדש עם ברכה? האם לברך מבלי להסיר את התקנה? האם צריך לברך על כל מזוזה שמתקינים? אני לא חושבת שבעלי הבין לאיזה כיוון צריך להתקין את המזוזה. הבנו שצריכה להיות הטיה (??) מראש על התשובה (אני מניחה שמתוך הבורות, ברור שאנחנו חילונים. השואלת מסורתית :-) ) חן
תשובה: לכם, ברכה - אם מקיימים מצוה בלי לברך אין זה פוגם בקיום המצווה. אחרי שקיימת את המצווה אסור לברך על המצווה, כיון שכבר קיימת אותה. לכן אין להוריד מזוזה כדי לקבוע אותה שוב, זה עלול להיות איסור ברכה לבטלה. וכמו כן אין לברך אחרי התקנת המזוזה. אם המזוזה במקום הנכון - אל תורידו ואל תשנו. יש שתי דעות לגבי כיוון המזוזה (אם עשיתם כאחת מהם - אל תשנו): מזוזה ישרה, עומדת מקבילה לדלת. מזוזה באלכסון בזוית של 60-80 מעלות. ובהצלחה דוד לוי שאלות ניתן לשאול גם בטלפון אלי הביתה 098987548
שאלה: כתבה: במסגרת עבודתי כעיתונאי אני נדרש מדי פעם להכין כתבה בהם נחשפים פרטים לא מחמיאים אודות אנשים מסוימים. אני מביא את הדברים בשם אומרם ומאפשר לאותו אדם להגיב לטענות המועלות. האם לדעתך מדובר בלשון הרע והאם שיקולי פרנסה לא באים בחשבון במקרה זה?
תשובה: לך לפי דבריך ברור שיש בכך איסור לשון הרע. תזכורת - לשון הרע הוא על דברים נכונים אמיתיים ומדויקים. אחרת זה  הוצאת שם רע והרבה יותר חמור  איסור לשון הרע אינו נדחה מפני צרכי פרנסה (ואפילו להיפך - זה עושה אותו לחמור יותר) כל  לשון הרע  הורג שלושה אנשים : את מי שאמר אותו. את מי ששמע אותו (ואם רבים שמעו אז הורג רבים). את מי שעליו זה נאמר. בפרשת שבוע שעבר קראנו כיצד תמר מעדיפה למות עם העובר שבבטנה ולא להציל את חייהם באמירת אמת ברורה שהיא לשון הרע. תנאים בסיסיים מתי מותר לומר לשון הרע 1. כל כוונתך היא לתועלת בלבד. 2. אתה אוהב מאד את מי שעליו אתה נאלץ לספר. 3. אין לך נגיעה אישית בענין לא שתקבל שכר או תתפרנס מזה וגם לא שתקבל מכך כבוד וכד. כמו כן לא במצב בו נפגעת ממנו בהווה או בעבר. 4. ראית בעצמך (ולא שספרו לך או שמעת) 5. הוכחת ביחידות את האדם ונתת לו זמן לעזוב את דרכו הרעה בלי שתספר על כך לאחר. 6. אינך יכול להציל את הענין בדרך אחרת (דוגמא אם אדם הולך לשותפות עם גנב - עליך לנסות לבטל את השותפות בלי לספר לו ששותפו לעתיד הוא גנב) בהצלחה דוד לוי
שאלה: חריטה: רציתי לשאול האם מותר לחרוט את הפסוק- יושב בסתר עליון בצל ש-די יתלונן על תליון לשרשרת? אם כן אז מה עושים לגבי השד-י האם אפשר לכתוב את המילה רגיל או שצריך להוסיף גרשיים או משהו במילה. שאלה נוספת- מה הפירוש של הפסוק והאם הוא חיובי? ויום טוב.
תשובה: פרוש הפסוק הוא שהאדם נמצא בצילו של ד, זה פסוק יפה מאוד שמבטא בקשה לזכות בהשגחת ד. עדיף שלא להיכנס לשירותים עם כל חריטה של אותיות עבריות. בכתיבת אותיות שם קודש אסור לחלוטין להיכנס לשירותים. שם שד-י הוא שם קודש, לכן צריך בחריטה לרשום מקף ולכתוב שד-י או למצוא פסוק אחר, בלי שם קדוש. אפשר גם להחליט שבכל פעם שהולכים לשירותים מורידים או מכסים את התליון.
שאלה: ברית יצחק: לכבדו לגבי ברית יצחק,זוהר. האם חובה לעשות את הטקס הזה לילה לפני ברית המילה? אם בכלל חובה לעשות את זה??? ואם עושים אז מה בדיוק נערך בטקס( אף פעם לא הייתי נוכך בברית יצחק)
תשובה: אין חובה לעשות זאת. ברם, זה מנהג יפה מאוד, ואין כל סיבה להפסיק את המסורת ואת המנהג היפה הזה. אוספים כמה חברים, קוראים את הקונטרס של ברית יצחק, מברכים ברכות על פירות ועוגות וכדו, ומברכים את הרך שייכנס למחר בבריתו של אברהם אבינו.
שאלה: תמונות לא צנועות.: אתר כיפה שם תמונות שאינן צנועות בעליל בכל מיני כתבות, מדוע איך פוצה פה נגד זה?
תשובה: לאמתו של דבר, איני גולש באתרים בכלל, ועל כן איני רואה את התמונות הנ"ל.
שאלה: שמיטת כספים: אני לא בקיאה בנושא שמיטת כספים ולכן רציתי לשאול על מה מדובר, האם בשנת שמיטה מתבטלים חובות שהיו לאדם או שעדיין צריך להחזירם, ואם כן צריך להחזירם, אם הוא מחזירם בשנת השמיטה, האם זה נחשב?
תשובה: לך חובות צריך תמיד להחזיר - לעולם!!! שמיטת חובות אוסרת על המלווה לדרוש את חובו לאחר סיום שנת השמיטה אם זה היה חוב שזמן פרעונו היה לפני סיום שנת השמיטה. (וכן יש לכך תנאים רבים נוספים) גם אז מומלץ ורצוי להחזיר את חובו גם אם המלווה מחל עליו דוד לוי 098987548
שאלה: שאלה: כבוד הרב, האם אפשר להניח תפילין גם אם הסתיים לי זמן תפילת שחרית?או שרצוי להניח תפילן בשעת מנחה גדולה?
תשובה: לכתחילה ראוי להתפלל שחרית עם טלית ותפילין. בדיעבד כל היום הוא זמן תפילין. כדאי להתחיל את היום בהנחת תפילין. כאשר מניח תפילין מברך את הברכות וקורא קריאת שמע. אפשר להניח תפילין במנחה.
שאלה: הזמנת כלים מחו  ל: האם יש בעיה להזמין כלי אפיה מאתרי איטרנט בחו"ל? והאם יש שוני בין כלי סילקון או פלסטיק למתכת?
תשובה: אין בעיה. הם טעונים טבילה לפני השימוש. יש רבנים שמצריכים הכשרת כלי מתכת לפני הטבילה. עיין
שאלה: בקשת סליחה מהקב"ה: אני אוהבת את הקדוש ברוך הוא, ואני אוהבת את הדת והיהדות. ואני רוצה לבקש סליחה מבורא עולם על כל מה שעשיתי, בגלגול הזה ובגלגולים קודמים. איך לעשות את זה? מה להגיד?
תשובה: נברר קודם מה המטרה של בקשת הסליחה. החטא כלפי ד  (כמו גם כלפי בני אדם.) מרחיק מד  (ישעיהו נט): כי אם-עוונותיכם, היו מבדילים, ביניכם, לבין אלוהיכם, וחטאותיכם, הסתירו פנים מכם משמוע. בקשת הסליחה מבטאת רצון לבטל את המרחק ולהתקרב. השאיפה לחדש את הקרבה נקראת  תשובה  או  תיקון. מכאן שכל פעולה שיוצרת קרבה אל ד  היא חלק מהתשובה והתיקון שאת מבקשת לחולל. תפילה, התחזקות בשמירת מצוות, עשיית חסד, לימוד תורה, אמירת תהילים וכל כיוצא בזה הם הדרך לבטא את האהבה והקירבה ולומר שאת מצטערת על מה שהרחיק אותך מהקדוש ברוך הוא. תבורכי!
שאלה: יהדות: היי,בזמן האחרון אני מרגישה שאני דיי מתרחקת מהמצוות (גם בגלל שאני לומדת בבית ספר חילוני),איך להיתקרב אל ה?ובלי ללכת לשיעורי תורה וכאלה
תשובה: ההתקרבות אל ד  (כמו התרחקות) היא קודם כל ברגש. לפני הכל, העובדה שאכפת לך, שחשוב לך הקשר עם ד, היא חשובה מאוד. את צריכה לשאוף לקשר עמוק עם ד, פשוט לרצות זאת. תפילה בנחת ובכוונה מחזקת מאוד את הקשר עם ד. אפשר לצרף לכך אמירת תהילים. רבי נחמן ממליץ על  התבודדות  לצאת למקום שקט ולשוחח שם עם הקב"ה  בגובה העיניים  -  מלב אל לב. מקומות קדושים מחזקים את הנשמה: הכתל, מערת המכפלה, קבר רחל, הרשב"י. גם לחברה יש השפעה גדולה. בהצלחה!!!
שאלה: שמן חלבי?: שמן שטוגנו בו סופגניות חלביות (בבצק יש גבינה לבנה), האם מותר לאחר מכן להשתמש בו לטיגון שניצלים?
תשובה: וברכת ד  אי אפשר, השמן חלבי חנוכה שמח יהודה הלוי עמיחי מכון התורה והארץ כפר דרום שבי דרום
שאלה: נשירת שיער: יש לי נשירת שיער חמורה ביותר, כבר הרבה זמן, הלכתי לרופאים ועשיתי בדיקות דם אבל כלום לא עזר, הרופאים אומרים שאין כלום. אני בטוחה שיש איזהשהי בעיה והשורש של השיערה מאוד חלש, והשיערות נתלשות בקלות. שמעתי שכשיש לאדם בעיה אז הוא צריך לכוון עליה בתפילה, למשל אדם חולה צריך לכוון בברכת רפאינו. יש איזה מקום בתפילה שאני יכולה לכוון שם בקשר לנשירה? או פיתרון אחר שיכול לעזור לי בדחיפות?
תשובה: וברכת ד  אפשר ברפאנו ואפשר ב"שמע קולנו". חנוכה שמח יהודה הלוי עמיחי מכון התורה והארץ כפר דרום שבי דרום
שאלה: שבת וכשרות בחו"ל: היני מתגוררת בארהב למשך כשלושה חודשים לצורך עבודה ונתקלתי בכמה סוגיות הקשורות לשבת וכשרות בחו"ל ובכלל. אשמח לתשובת בעינין. א. היני מתגוררת בקומפלקס דירות ( מספר דירות במתחם מגודר אשר אפשר לצאת ממנו רק באמצעות שער שנפתח ונסגר) רציתי לשאול האם יש בעיה לטלטל בשבת בין דירה לדירה בתוך המתחם עצמו? ב. החברה עצמה על אף שהבעלים שומרי שבת מעסיקה עובדים יהודים במכירות בשבת. השאלה אם זה ר לעבוד ביום שישי עד שבת כאשר אני יודעת שבסיום היום כאשר העובדים סוגרים את הקופות ישנה סגירה גם של המכירות שאני עשיתי והעברת המידע למנהל(עי הסעת הקבלות ) בשבת. כך שהשכר מאחוזי המכירות מגיע אלי בעצם ע"י חילול שבת ג. העבודים בדירה בה אני מתגוררת לא שומרים כשרות באופן מושלם(אוכלים הכל חוץ מבשר)למעט עובד אחד שאוכל גם בשר אך משתדל לאכול בכליו. השתדלתי לקנות כלים ולבקש מהם שלא יכניסו לתוכם מאכלים לא כשרים כמובן. בכל זאת רבים הפעמים שנכנסת כף לא כשרה לסיר שמתבשל בו אוכל או שהכלים שלי מודחים במדיח יחד עם השאר. רציתי לשאול האם זה קריטי והאם יש צורך בהגעלה של הכלים אחרי?
תשובה: בהצלחה בכל מעשה ידיך א. אי אפשר לטלטל ללא ערוב חצרות. כדאי להתייעץ עם רב כיצד לעשות זאת. ב. זאת לא פעולה ישירה, ואפשר לעשותה גם ביום א  וכדו  על כן לא נאסר השכר. ג. לגבי הכלים המודחים ביחד אפשר להקל. אולם לגבי הכפית שנכנסת לסיר יש לבדוק את הכלים האם הם בני יומם (השתמשו בחם תוך 24 שעות). אם הכלים אינם בני יומם אפשר להקל. חנוכה שמח יהודה הלוי עמיחי מכון התורה והארץ כפר דרום שבי דרום
שאלה: האם מותר לאישה לשים פאה??: האם מותר לאישה לחבוש פאה?
תשובה: ב"ה בשאלה זו דנו גדולי עולם ראשונים כמלאכים. (ראה שו"ת יביע אומר חלק ה  אבן העזר סימן ה, שו"ת תבואות שמ"ש אבן העזר סימנים קלז  קלח, את הצנועים חכמה חלק א  מאמר ח ). למעשה - אפשר ללכת עם פאה בתנאי שתהיה צנועה, אבל לצערינו היום רוב רובן של הפיאות אינן צנועות - הן יפות וחלקות ומושכות את העין יותר משיער רגיל!!. לכן יש לשים לב על רוח ההלכה יותר מאשר ההלכה עצמה. שהרי הדיון איננו לדעתי בהלכה נטו - אלא ב-רוח ההלכה. כי רוח ההלכה ורוח הצניעות -היא היא הצניעות בעצמה, שהרי הופעת האדם בחיצוניותו היא ביטוי לפנימיותו ואישיותו. מצד שני - אין האישה חייבת להיראות בצורה שהיא לא תזדהה איתה. לכן הגבול הוא דק, והמהלך על גבול זה -כמהלך על חבל דק שאין בו כללי הלכה ברורים. למשל: דעתו של מו"ר ורבנו אביהם של ישראל, הראשון לציון, מרן הרב מרדכי אליהו זיע"א בעניין הפאה לציבור החרדי - לשים היכר בצורת כובע קטן על גבי הפאה. ישנה פרשייה שהסעירה לפני כמה שנים את הציבור החרדי בעניין הפאות - שהיו עשויות משיער טבעי שנגזז בבתי מקדש בהודו לכבוד עבודה זרה. והיו בהם חשש של הנאה מעבודה זרה. אולם לדעתי הדיונים ההלכתיים שהיו סביב פאות אלו - לא נגעו בעיקר והוא : רוח הצניעות ורוח ההלכה. אולם, דיון זה עורר חלק מציבור משתמשי הפאות להבין את טענותינו בדבר השימוש בפיאות "מפוצצות".
שאלה: ברכת האילנות בשבת???: לרב רציתי לשאול אם מותר לברך ברכת האלנות בשבת? ב
תשובה: כתב מרן הבן איש חי זיע"א בספרו על ההגדה (אורח חיים, וכן כתב בספרו ידי חיים). את הלכות "ברכת האילנות." ושם כתב כי לא מברכים ברכת האילנות בשבת!!! מהסיבה ההלכתית " שמא יקטוף ענף או פרח להריח." ומסיבה קבלית של -" בירור ניצוצות ותקונים אסורים בשבת וחג." גם הרב חיים פלאגי בספרו "מועד לכל חי" דן בענין וכתב: כי מצא מנהגים שונים הטורקיה אבל אסר מהסיבות ההלכתיות. 1. שמא יקטוף. 2. שמא יצא מחוץ לתחום 3. שמא יוציא ויטלטל מרשות היחיד לכרמלית.(סידור וכדומה) אגב מצאנו גזרות דומות " אסור לרכב על סוס שמא יקטוף ענף." ומסכם כף החיים בסימן רכו סעיף קטן ד: אין לברך ברכת האילנות השבת מחמת הגזירה שמא יקטוף. וכן מהטעם הקבלי של ברור ניצוצות ותקונם השבת. ומסיים "וכן עמא דבר"!!!!!!!!!! (וכן העלה הנתיבי עם בסימן רכו ). מה יותר חזק מזה?? שאכן זהו המנהג!!! אני מודע לכך כי בדורנו קמו מערערים על כך. (עיין שו"ת יחוה דעת חלק א  סימן ב, חזון עובדיה פסח עמוד כ, אולם לא פוסקים כדבריו) אבל אם נדון ברוח אמיתית וקרה.למה לך להכניס ראשך בן הרים גדולים?? אחד אומר יש כאן חילול שבת וגזרת חכמים ואחד אומר כי אין כאן חילול שבת. אבל כף החיים מעיד כי זה היה המנהג אצל כולם.ואין צורך לעשות חדשות ומלחמות על כך (לדעתי אין זו אפילו מחלוקת בן הלכה לקבלה כי גם לפי ההלכה במצב זה אסור לברך אפילו אם תפסיד את הברכה.כי יש כאן ספק של חילול שבת. מי מוכן לצאת נגד ולסכן את.) והאמת וה אהבו. וכן פוסק מרן מלכא הראשון לציון המקובל האלוקי הרב מרדכי אליהו זיע"א שאין לעשות ברכת האילנות בשבת. וכן העלה הרב ישכיל עבדי זיע"א בחלק ח  עמוד קפו, וכן כותב הרב אור לציון בחלק ג  סימן ו  תשובה ה. ואפילו אם ראש חודש ניסן חל בשבת- אין לברך.
שאלה: אורך החצאית וצמיד ברגל: בזמן האחרון התחלתי יותר להתחזק, אך יש לי בעיה. אורך החצאית, אני הולכת חצאית באורך שאחרי הברך וגם כשאני יושבת זה אחרי הברך, יש אנשים שרואים בחצאיות כאלה בעיה, רציתי לברר אם באמת על פי ההלכה זה אסור,לפי מה שאני יודעת צריך עד אחרי הברך. אגב, אני הולכת בלי גרביים. יש לי שאלה נוספת. אני אישית לא רואה בעיה בצמיד ברגל כאשר הולכים עם חצאית ארוכה, אני חושבת שזה יפה ולא מושך. הבעיה היא שאני מדריכה בנות בכיתה ו, הם נראה לי יראו זאת בצורה שונה יהיו בנות שיהיו בהלם שככה אני הולכת, הם חושבות שזה לא צנוע ויהיו את אלה שיגידו אם המדריכה שלי הולכת ככה למה שאני לא אלך ככה. במקרה כזה האם לשים צמיד או לא? ללכת איתו שאני לא בסניף? זה צביעות? אני ממש אשמח אם השאלות שלי לא יתפרסמו אלה תענו לי למייל. מראש.
תשובה: לשואלת. אני מצטער על האיחור שבכתיבת התשובה, אשתי התאשפזה בבית חולים (בנסיבות טובות של שמירת הריון) ולכן לא היה לי פנאי לענות. אורך החצאית- השאלה שלך היא שאלה יפה. באמת המשנה ברורה (הידוע בכינויו ה חפץ חיים  שהיה מגדולי הפוסקים לפני כשמונים שנה) כתב שאפשר ללכת עם חצאית שעוברת את גובה הברך (זאת אומרת החצאית צריכה לכסות (לכל הפחות) את הברך - בכל מצב, בין בישיבה ובין בעמידה.). אך תדעי לך שלהרבה חכמי ישראל ההיתר הזה לא נוח כלל, ואף אחד מהם אמר שלמרות גדלותו של בעל המשנה ברורה בזה לא ראוי לפסוק כמותו. לכן הייתי אומר שבשורת ההלכה  נטו  יכול להיות שמותר לך ללכת עם חצאית שעוברת את הברכיים, אך בהחלט יש מקום בדור שלנו להקפיד עוד קצת על הצניעות ולהצניע ולהסתיר את היופי שלנו בניגוד לכל רוח הפריצות שיש בחוץ. על אחת כמה וכמה כשאת מדריכה ואת כבר לא דמות אישית לעצמך אלא את דוגמה אישית לכמה עשרות בנות נוער לצמצם בעוד כמה סנטימטרים (אם המדריכה ככה, אז אני יכולה קצת פחות.). בעניין הצמיד ברגל- אני חושב שכיוון שאת מדריכה ואת צריכה להראות דוגמה אישית, ויש בזה איזה אלמנט  רחובי, כדאי לא ללכת בסניף עם הצמיד ברגל. כשאת מחוץ לסניף את יכולה ללכת איתו אלא אם כן יכולה אחת החניכות לראות אותך שאז יכולות לחשוב שאת מנתהגת בצורה שונה כשאת לא איתן וזה יכול לפגוע עוד יותר בחינוך שאת רוצה להקנות להן. אך אם את הולכת כך באולפנא ואין סיכוי סביר שהן תראנה אותך אין בזה בעיה חינוכית, גם מורה לא מתנהג בחוץ איך שהוא מתנהג בכיתה. אישית הייתי אומר לך שכיוון שהצמיד נועד למשוך תשומת לב יש בו איזה בעיה קטנה במה שהוא משדר, אך אני יכול רק להמליץ ובהחלט אין בדברים הללו תוקף של פסק הלכה. שתהיה שלך שנה טובה ומבורכת, ואשמח לקרוא תגובה שלך. ליעד.
שאלה: כוונות ספירת העומר: לכבוד הרב. איפה אפשר ללמוד את כוונות ספירת העומר? באיזה ספרים? אשמח אם כבודו יגיד לי ספרים ספציפים.
תשובה: ב"ה. דרושי ספירת העומר כתובים באריכות בשער הכוונות מדף פג  עמ  ד עד דף פח עמ  ד. ועיין עוד בסידור הרש"ש (אור הלבנה- כוונות הספירה). (בספירת העומר אנו מתקנים במערכת המוחין את חב"ד חגת"ם ד- חב"ד חגת"ם, אכמ"ל.). ימי ספירת העומר הם יסוד ושורש לכל השנה כולה, ובדרך שהאדם הולך - כך מוליכין אותו מלמעלה (הרש"ש בנהר דף לב  עמודה ג  וכן כתב השפת אמת בפרשת אמור שנת תרמ ד). יהי רצון שנזכה להבין מעט מן המעט בדברים קדושים אלו, אמן.
שאלה: פדיון לאחר הפלה: לכם, לפני כ-6-7 שנים עברתי הפלה לאחר היריון לא רצוי מהבן זוג דאז. בזמן ההפלה הייתי בחודש שני (שבוע 9) היום אני בהיריון ולפני חתונה עם בן זוגי שיחיה ואני נושאת ברחמי בן לפי הידוע לי אין באפשרותי לבצע פידיון לבן שיוולד בעז"ה והבעיה שלי מתחילה כאן. בני משפחתי ובן זוגי אינם יודעים על ההפלה שעברתי ואני יודעת שאם אני יספר להם זה יהיה כמו פתיחת תיבת פנדורה אחת גדולה שעלולה אפילו להוביל למצב חלילה של גירושים. נאמר לי שהפתרון היחידי לפתרון הבעיה הוא ניתוח קיסרי שממנו אני פוחדת ורוצה להימנע משום שעברתי בעברי ניתוח לא קל. האם ישנה אפשרות לפתור את הבעיה בצורה אחרת? האם יש יוצא מן הכלל במקרים מסוג כזה? הרי לא ייתכן שבהלכות או בתורה יאמר דבר אחד וזהו! אין לזה פרשנויות או הסברים שונים.לכן אני פונה אליכם לעזרה דחופה ביותר על מנת שלא יווצר מצב של פירוק משפחה בעתיד.
תשובה: הבעיה לעשות פדיון היא מצד הברכה לבטלה של הבעל, וכתב הרב אליעזר מלמד שליט"א בספר פניני הלכה ברכות שבמקרה של פגיעה ב בית התירו חלק מהפוסקים שלא לספר לבעל על הפלה שהייתה בעבר גם אם זה גורם לו לברך על הפדיון ללא צורך וכן כתב בשו"ת לחם שלמה יו"ד ח"ב סי  נג ומהרש"ג ח"ג סי  סה כמובא בספר פסקי תשובות רטו 104 וכ"כ הרב עובדיה יוסף בשו"ת יביע אומר חלק ח  יו"ד סי  לב (ע"פ סברת הקה"י) שבמקרה חריג של חוזרת בתשובה שלא מעוניינת לגלות את עברה יש אפשרות שלא לגלות לבעל כי הוא עצמו לא יודע שהברכה לבטלה ואז האיסור רק מדרבנן ושכן משמע מהמטה יהודה ושו"ת אבני צדק או"ח סי  יז ושו"ת מים חיים - משאש כתב שניתן לומר שהיה ספק לגבי משפחת האישה שמישהו שם אולי היה לוי ולכן פטורים מלברך וכו  אלא שאי אפשר לענות למעשה על שאלה אישית דרך האתר כי יש צורך בהכרת המקרה לפרטיו.בהרבה מקרים הבעל מקבל את זה בצורה יותר קלה וצריך לבדוק מה לומר למשפחה בהצלחה אייל משה ולקמן הרחבה מספר פניני הלכה משפחה בכור לאחר הפלה לעיתים נולד למשפחה בן זכר בכור, וכל הקרובים והידידים מצפים שעוד מעט יזמינו אותם לסעודת פדיון בכורות, אבל עובר חודש וההזמנה לא מגיעה. בדרך כלל הסיבה לכך היא שהיתה לפני כן הפלה, ואם כן הבן שנולד אחר כך למעשה איננו בכור. אמנם למדנו שמצד דיני ירושה הוא נחשב בכור, אבל לגבי קדושת בכורות, שעליה נאמר בתורה (במדבר ג, יב): "פטר רחם", כלומר הראשון שיצא ופתח את רחם אמו, זה שנולד לאחר הפלה אינו נחשב בכור, משום שהנפל הוא זה שפתח ראשון את מעי אימו. אלא שיש ספק גדול, איזו הפלה בדיוק תפטור את הנולד אחריה מפדיון בכורות. לכל הדעות, אם הוכח על ידי עדות נאמנה של אנשים מוסמכים, שאיבריו של הנפל כבר החלו להתפתח, הנולד אחריו יהיה פטור מפדיון בכורות. אבל אם ההפלה חלה בשלב שעדיין איבריו של העובר לא התחילו להתפתח, ישנה מחלוקת גדולה בין הפוסקים. לדעת הרמ"א על פי המהרי"ק (יו"ד שה, כג), מאחר שאברי העובר עוד לא התחילו להתרקם, אין מתחשבים בו, ואם נולד אחריו בן זכר יש לפדותו אבל לדעת החכם-צבי (ק"ד) והשבות-יעקב (חייא ט), בכל מקרה, אם ארעה הפלה לפני לידתו של הבן הבכור, אין לפדותו בפדיון בכורות. ולמעשה ראוי שכל מי שילדה אשתו בן בכור לאחר הפלה, ישאל שאלת חכם אם לפדות את בנו או לא. ועוד דין חשוב לציין, שאם הבכור נולד בניתוח קיסרי, אין לפדותו פדיון בכורות, משום שלא נולד כדרך שאר הנולדים, והתורה אמרה : "פטר רחם", כלומר דווקא הבכור שיוצא כדרכו מרחם אמו, ולא זה שיצא בניתוח קיסרי (שו"ע יו"ד שה, כד).
שאלה: ספר   אוצרות חיים  : אני רוצה ללמוד את הספר אוצרות חיים של הרב חיים ויטאל זיע"א. לאחר שלמדתי ברוך השם את הקדמות ויסודות הקבלה מהספר "שומר אמונים הקדמון". שאלתי היא: עם איזה מפרשים אלמד את "אוצרות חיים".
תשובה: צדיק. אני ממליץ לך ללמוד את הספר הקדוש "אוצרות חיים" עם פירוש מתוק מדבש של המקובל הרב דניאל פריש זיע"א. בפירושו הנפלא הוא מביא מדברי כל המפרשים: "הכרם שלמה ", "הבית לחם יהודה", "איפה שלימה", "מזכיר ". ועוד. בהצלחה רבה בלימוד!! ברכת ה  עליך.
שאלה: כוונה בדרך תפילה עפ  י הקבלה: לכבוד מורנו ורבנו הרב שלמה בן אליהו שליט"א. האם על פי הקבלה מותר לכוון כוונות הדרך של תפילה, או לא אריך למיעבד הכי. יורנו המורה. אשמח למקורות. חג שמח.
תשובה: רוב המקובלים סוברים וכן ההלכה למעשה שאין לכוון כוונות בדרך תפילה, וכן מקובל ממרן הרש"ש זיע"א. (עיין ביוסף אומץ לחיד"א בסימן מד  שכן שמע מפי פה קודשו של הרש"ש זיע"א, וכ"כ באגרות הרמ"ז בסימן ז, וכן כתב השמן ששון בפתח עיניים בביאורו לכוונות העומר בדף פה  עמ  ד, ועיין עוד בפתח עיניים החדש חלק ז  חלק העיונים סימן א, ובספר כצאת השמ"ש עיונים על ספירת העומר בסימן א ).
שאלה: ספר לכוונות ספירת העומר.: כבודו. אשמח לספר המבאר על פי הרש"ש זיע"א והמפרשים את כוונות ספירת העומר. רבה
תשובה: לצדיק. מציע לך ללמוד את הספר "פתח עיניים החדש" חלק ז  של הרב שריה דבליצקי שליט"א והרב שמואל ארנפלד שליט"א על ספירת העומר. בספר מיוחד זה -הם מסבירים את דב"ק של רבנו הרש"ש עם כל המפרשים זיע"א. וכן יצא חדש הספר הנפלא "כצאת השמ"ש" על ספירת העומר וחג השבועות של המקובל הרב שמואל ארנפלד שליט"א, ספר זה מפענח ומבאר כל רז וסתום בדברי רבנו האר"י והרש"ש זיע"א. ברכה והצלחה לצדיק.
שאלה: ציקו - תחליף קפה: תחליף קפה צ יקו ציקו של עלית, המיוצר בלוד ובהשגחת הרבנות לוד, אינו בהכשר מהדרין. האם יש חשש או קולא הלכתית שבגללה אין עליו הכשר מהדרין וכדאי להדר ולא לצרוך?
תשובה: הצ יקו שציינת, מדובר במוצר ללא חששות רבים. במידה ורוצים להיות בטוחים ב 100  ניתן להפריש תו"מ בלא ברכה ואז ניתן לצרכו ללא חשש. שנה טובה www.kosharot.co.il
שאלה: עוגיות החמץ של פפושדו וגטניו -המכונות   מצה עשירה  : בכל שנה עולה השאלה בנוגע לעוגיות של פפושדו וגטניו בקשר אם מותרים הם או אסורים לאכילה והם חמץ???? מה עושים? איך רבנות חולון נותנת עליהם כשרות?
תשובה: היות ולאחרונה התגלה כי החומר "ביסיפלוט "- הנימצא ביין מפריש מים במגעו עם קמח, וכן ישנם ביין חומרים נוספים מלבד יין טהור. לכן אין לדון עוגיות אלה כמצה עשירה אלא הם חמץ גמור.לפחות לדעתו של מורנו ורבנו עטרת ראשנו מרן הרב מרדכי אליהו זיע"א. עיין בקישור כאן. בדברי מרן מו"ר הרב מרדכי אליהו זיע"א וכידוע החמירו מאוד מאוד בחמץ בפסח. (עיין שו"ת הרדב"ז סימן תקע"ו, שמחת הרג"ל להגאון החיד"א זיע"א לימוד א, ועיין עוד בספרו לב דוד פרק ל. והטעם בחומרות החמץ כי הוא רומז ליצר הרע.) וכן דעת הגאון הגדול הרב יעקב יוסף זצ"ל שעוגיות אלו הם חמץ גמור. ולפני כשנתיים העביר הגאון הרב יעקב יוסף זיע"א שיעור בכולל בני דוד בירושלים ושם אמר שעוגיות אלה של מצה עשירה של פפושדו ועוגיות היין של גטניו - הינן חמץ גמור, ואמר שהן אסורות גם משום יין נסך, וסיפר שביקר לאחרונה במפעל שם- וראה שלא היה משגיח במשך כמה שעות, ועשה שם סיור במפעל - ועם תוצאות הסיור הלך לאביו זצ"ל, וסיפר לו את כל התהליך שראה במו עיניו, ושלדעתו אסורות העוגיות הללו הן משם חמץ בפסח, והן כל השנה -מדין יין נסך (כי עובדים שם במפעל פועלים שאינם יהודיים. וקרה כמה פעמים ששתו מהיין.) ואמר לו אביו מרן הרב עובדיה יוסף זצ"ל: יש לנו שם משגיח שלנו, הרב מאיה. והוא אומר שזה כשר? אמר לו הרב יעקב : זה מה שראיתי בעיני. אני הייתי שם. אז יש מחלוקת במציאות ביני לבין הרב מאיה. אני ראיתי את כל התהליך.זה חמץ!. ושתק מרן הרב עבדיה יוסף זצ"ל, מצורף בזה קישור: (ובשיעור ששמעתי מפי מו"ר הרב יעקב יוסף זצ"ל- שאלוהו איך זה יכול להיות שאחיו- רב העיר חולון נותן לזה כשרות? וענה: שאחיו פסול לעדות הוא, היות והוא מקבל עשרות אלפי שקלים מהמפעל על מנת שיתן להם כשרות.) וכן נפסק להלכה בספר "מצה עשירה" בהוצאת רבני מכון חברון של הרב עידוא אלבה. (בספר זה מובאים מחקרים ופסקי הלכה מאת רבני דורנו שליט"א על עניין המצה עשירה, ושם נכתב כי זה חמץ. (לפחות לחלק מהפוסקים) עיין שם היטיב). הבאתי כאן קישור לתמצית של הספר למי שרוצה לעיין שם. על כן - עוגיות אלו הן חמץ!, ואם עבר עליהם הפסח- חייבים לבערם כדין חמץ שעבר עליהם הפסח!, ובערב פסח- יש לשורפם כדין חמץ!, ולדעתו של מרן מלכא הראשון לציון הרב מרדכי אליהו זיע"א- אסור לקנות כל השנה ממפעל זה- מדין מסייע לעוברי עבירה!, והוסיף הרב שנקראים העוגיות שלהם בשם מצה עשירה- על שם שמעשירים את מי שקונה ואוכל אותם- בעוונות!!, (השם יצילנו) שהרי חמץ בפסח זה כרת!! (ועיין עוד בספר פקודת אלעזר בחלק ג  או"ח סימן תס"ב). ידע הציבור וישמר!! ושומר נפשו ירחק מהן!
שאלה: בשר וחלב: שמעתי שיש אנשים דתיים ששומרים רק שעה בין בשר לחלב. אני שומרת 4 שעות. מי שמע על שעה? האם דבר כזה קיים בהלכה? מי מחכה שעה ויכול להסביר למה?
תשובה: הרמ"א כותב שנהגו להמתין שעה. למרות שמהדין לדעתו מותר לאכול בשר מיד אחרי שמברכים ברכת המזון בארוחה החלבית. הסיבה היא כנראה כדי שאנשים לא ישכחו, ויאכלו באותה ארוחה בשר ואח"כ חלב, שזה אסור מהדין. למרות זאת מנהג רוב האשכנזים והספרדים הוא להמתין בין חמש לשש שעות בין אכילת בשר לאכילת חלב. המנהג להמתין ארבע שעות גם הוא קיים (עיי  בשו"ת עשה לך רב, של הרב חיים דוד הלוי) תשובה דומה: עקיבא כהנא akivamakshivim gmail.com